पीटीआई सूत्रों के अनुसार खान ने संघीय कैबिनेट और पंजाब में सरकार गठन को लेकर अपनी पार्टी के नेताओं से चर्चा की। पंजाब में सरकार गठन को लेकर पीएमएल - एन भी दौड़ में है। खान के विश्वस्त जहांगीर खान तरीन को निर्दलीय उम्मीदवारों से संपर्क करने का जिम्मा सौंपा गया है। तरीन ने मुत्ताहिदा कौमी मूवमेंट पाकिस्तान (एमक्यूएमपी) के नेता खालिद मकबूल सिद्दिकी से बात की जिन्होंने बाद में चुनाव परिणाम को लेकर होने वाली एक सर्वदलीय बैठक में शिरकत से इनकार कर दिया था।